**Szakmai beszámoló**

**(Fisli István)**

**2025.03.24.**
Megérkezésünk napján elfoglaltuk a szállásunkat, majd körülnéztünk a környéken. A nap hátralévő részét szabadon tölthettük – én a wellness részleget választottam, ami tökéletes volt a hosszú út után kikapcsolódni.

**2025.03.25.**
Ellátogattunk a lendvai Kétnyelvű Általános Iskolába, ahol érdekes betekintést nyertünk a szlovén szakképzés világába. A lendvai Kétnyelvű Középiskola a szűkebb és tágabb térségben egyedülálló, mivel itt együtt tanulnak a szlovén és a magyar nemzetiségű diákok. A kétnyelvűség azt jelenti, hogy a diákok szlovén és magyar nyelven sajátítják el a tantárgyakat, a tanítási nyelvet maguk határozzák meg. Anyanyelvüket első nyelvként, a második nyelvet pedig környezeti nyelvként tanulják. Az iskola igazgatóhelyettese fogadott minket, majd bejártuk a tanműhelyeket és más fontos helyiségeket. Nagyon tanulságos volt, sokat tanultam az ottani oktatásról. Délután a lendvai várban tettünk látogatást, ahol informatív kiállításokat és filmet láthattunk a térség történelméről.

**2025.03.26.**
Reggel a Virs d.o.o. gyárban jártunk, ahol lenyűgöző volt látni a modern hegesztő- és fémmegmunkáló technológiákat. A Fanuc ipari robot sorozatával lefedik az ipar különböző alkalmazásainak az igényeit. A robotok teljes rugalmasságot és számos lehetőséget kínálnak az egyedi alkalmazásokhoz, egyszerű telepítés, akár 2,3 tonna terhelésig és 4,7 m kinyúlásig. A RoboFlex Basic mindenki számára elérhető hegesztő robotcella. Robotból, robotvezérlőből és minden szükséges hegesztőberendezésből áll. Kompakt talapzatra van telepítve, amely lehetővé teszi a targoncával történő egyszerű szállítást. A hegesztő cella nagyon egyszerűvé teszi további modulok (pl. pozicionálók) hozzáadását a hegesztő robot használhatóságának növelése érdekében. A RoboFlex Advanced egy robotikus hegesztőcella további modulokkal bővítve. Beprogramozhattuk az ottani robotot is – különleges élmény volt. Délután egy csodálatos helyre látogattunk el: a Bakónaki-tóhoz és az energiapontokkal teli erdőbe. A Bakonaki-patak völgyében, az erdő közepén, 8 hektáros területen helyezkedik el a Bakonaki-tó, mely mesterséges eredetű, egykor árvízvédelmi célból hozták létre. A tavat eredetileg haltenyésztésre tervezték, de később közkedvelt horgászparadicsommá vált. Igazi feltöltődés volt a természetben.

**2025.03.27.**
Az ötcsillagos Terme 3000 hotel lenyűgöző volt – ráadásul angolul zajlott a vezetés, így a nyelvtudásomat is gyakorolhattam. Megnéztük a szobákat, szaunákat, wellness-részeket. Délután a szállásunk, a Therme Hotel Lendava főépületét jártuk körbe, és betekintést kaptunk a gépészeti rendszerek működésébe is – ez különösen érdekelt.

**2025.03.28.**
Szlovénia az egyik legzöldebb ország a világon, és fenntartható elvei miatt egyben az első olyan ország, amely a zöld desztináció címmel büszkélkedhet. Az Alpok, a mediterrán vidék, a Pannon-síkság és a Karsztvidék találkozásánál fekszik. A sokszínű táj számtalan aktív élményre nyújt lehetőséget minden évszakban, az év minden napján. A bledi tó fantasztikus élményt nyújtott. A Bledi-tó Szlovénia második legnagyobb tava, a Júliai-Alpokban festői környezetben, hegyekkel és erdővel körülvéve. A tó Bled községben található az ország északnyugati részében, a Triglavi Nemzeti Parkon belül, a fővárostól, Ljubljanától 55 km-re, északnyugatra. 2,1 km hosszú és 1,4 km széles. Gleccserek formálták, területe 145 hektár. Népszerű idegenforgalmi célpont. Egy kellemes ebéd után körbesétáltuk a tavat, majd pihenésképp beültünk egy pizzériába. A nap során több helyzetben is tudtam használni az angolt – jó érzés volt, hogy boldogultam vele. Késő délután visszautaztunk a szállásra.

**2025.03.29.**
Sajnos egész nap esett, de így is sokat láttunk Mariborban – templomokat, várat, szép utcákat. Ebédelni is bementünk egy étterembe, ahol én intéztem az angol nyelvű rendelést. Délután a Škafar Renault autószalont látogattuk meg, ahol betekintést kaptunk a műhely munkájába is – engem legjobban a csápos emelő működése nyűgözött le. A nap végén felmentünk a Vinárium kilátóba, ahonnan csodás panoráma tárult elénk. A több mint 40 méteres magasságból 4 országra nyílik kilátás. Az 53,5 m magas lendvai Vinarium kilátó káprázatos 360°-os kilátást nyújt a büszke kilátónak otthont adó Lendva-hegytől egészen a Mura folyó vízgyűjtő területének a pereméig elterülő, Szlovénia, Magyarország, Horvátország és Ausztria síkságait és dombvidékeit felölelő színes tájra.

**2025.03.30.**
Korán reggel összepakoltunk, reggeliztünk, majd elindultunk haza Magyarországra. Egy élményekkel teli hét ért ezzel véget.

*Kaposvár, 2025.04.02.*
*Fisli István*